Sciant presentes pariter ac futuri quod Petrus de Vareliis sub recompensatione et beneficio karitatis donavit monachis de Valle lucida quicquid agrorum, pratorum, silvarumque tenebat a villa Lailliaco usque ad villam que dicitur Curtis Geneii, excepto quod silvam quę dicitur Lanceia in manu sua retinuit, ita tamen ut usum ejusdem silve predicti fratres in omnibus sibi necessariis licite et libere obtineant omne tempore. Hoc donum concessit uxor ejus Hermensendis. Hujus rei testes sunt : Engelbertus presbiter, Warnerus de Escheges, Balduinus major, Hilderius gener ejus, Constantius Ruese. Hoc etiam postea ipse Petrus confirmavit apud Triagnel, Odone Rufo, Ansello Guasteble.